জন হিউম
জন হিউম, কেসিজিএস (জন্ম ১৮ই ফেব্রুয়ারি ১৯৩৭) হচ্ছেন ডেরি, উত্তর আয়ারল্যান্ডের একজন আইরিশ সাবেক রাজনীতিবিদ। তিনি সোশ্যাল ডেমোক্রেটিক অ্যান্ড লেবার পার্টির প্রতিষ্ঠাতা সদস্য ছিলেন, এবং ডেভিড ট্রিম্বলের সাথে ১৯৯৮ নোবেল শান্তি পুরস্কারের সহ-প্রাপক। তিনি সোশ্যাল ডেমোক্রেটিক অ্যান্ড লেবার পার্টির (এসডিএলপি) দ্বিতীয় নেতা ছিলেন, তিনি ১৯৭৯ সাল থেকে ২০০১ সাল পর্যন্ত এই পদে অবস্থান করেছিলেন। তিনি ইউরোপীয় সংসদের সদস্য এবং যুক্তরাজ্যের সংসদ সদস্য হওয়ার পাশাপাশি উত্তর আয়ারল্যান্ড অ্যাসেম্বলি এর সদস্য হিসাবে দায়িত্ব পালন করেছেন। তিনি আয়ারল্যান্ডের সাম্প্রতিক রাজনৈতিক ইতিহাস এবং উত্তর আয়ারল্যান্ড শান্তি প্রক্রিয়ার স্থপতিদের মধ্যে অন্যতম গুরুত্বপূর্ণ ব্যক্তিত্ব হিসাবে পরিচিত। তিনি মার্টিন লুথার কিং অ্যাওয়ার্ড, আন্তর্জাতিক গান্ধী শান্তি পুরস্কারসহ তিনটি প্রধান শান্তি পুরস্কারের একমাত্র প্রাপক। ২০১০ সালে আয়ারল্যান্ডের ইতিহাসে সর্বশ্রেষ্ঠ ব্যক্তি খুঁজে পেতে আইরিশ জাতীয় সম্প্রচার আরটিই" এর একটি পাবলিক পোলে "আয়ারল্যান্ডের সর্বশ্রেষ্ঠ" হিসেবে তিনি অভিহিত হয়েছিলেন। ২০১২ সালে, পোপ ষোড়শ বেনেডিক্ট জন হিউমকে দ্য পপাল অর্ডার অফ সেন্ট গ্রেট গ্রেগরি দ্য গ্রেট এর নাইট কমান্ডার বানান।